Foto’s en video: Dodetal styg in Texas-oorstromingsFoto: Facebook Die dodetal in die vloed wat Texas en dele van die Amerikaanse deelstate Mexiko en Oklahoma teister, het tot so veel as 31 gestyg. Minstens 13 mense word vermis. Die stad Houston is oornag deur ’n reuse-reënstorm getref en tot 275 mm reën is plek-plek in die stad gemeet. Na berig word is vyf mense dood en verskeie word vermis. In nog ŉ geval word ŉ ma en haar twee seuns vermis nadat die vloed ’n vakansiehuis langs ŉ rivier meegesleur het. Die gesin het kontak met mekaar verloor toe die huis ’n brug getref en die dak afgeruk is. Slegs die pa is lewend gevind. Volgens ou inwoners van Houston is só ’n storm nog nooit in die stad beleef nie. Die probleem is dat die storm toegeslaan het nadat die gebied weke lank goeie reën ontvang het. Die goewerneur, Greg Abbott, het die gebied waarvoor ’n noodtoestand verklaar is, uitgebrei. Weerkundiges meen die vloed is deel van ’n wêreldwye verskynsel waar klimaatsverandering lei tot ongewone storms wat menselewens eis. CNN, Mint Press News, New York Times [wpvideo gZPz0VdX]